નવી દિલ્હીઃ પેટ્રોલ-ડીઝલના ભાવ રોજ નવા રેકોર્ડ તોડી રહ્યા છે. દિલ્હીમાં પેટ્રોલ શનિવારે 39 પૈસા મોંઘું થઈને 80.38 રૂપિયા પર પહોંચી ગયું. મુંબઈમાં 38 પૈસાના વધારો કરવામાં આવ્યો. મુંબઈમાં એક લીટર પેટ્રોલ 87.77 રૂપિયા થઈ ગયું. ત્રણ દિવસમાં 1 રૂપિયાથી વધુ વધારો થઈ ચૂક્યો છે. શનિવારે દિલ્હીમાં ડીઝલ 44 પૈસા અને મુંબઈમાં 47 પૈસા મોંઘું થયું. ઓઇલ કંપનીઓ ત્રણ દિવસથી પેટ્રોલ-ડીઝલના ભાવ વધારી રહી છે. માત્ર બુધવારે કોઈ ફેરફાર નહોતો કર્યો. આ પહેલા 26 ઓગસ્ટથી 4 સપ્ટેમ્બર સુધી સતત 10 દિવસ સુધી ભાવ વધારો કરવામાં આવ્યો હતો.